text: Fattige børn til Legoland
  14 april 2010 kl. 06.33
  Fattige børn fra hele region Syddanmark får en kærkommen oplevelse i weekenden. Frelsens Hær giver 3.100 børn og voksne en fridag i Legoland.
  500 fra Esbjerg og Sønderjylland 
  Frelsens Hærs Esbjerg-afdeling har lejet ni busser at transportere cirka 500 deltagere fra både Esbjerg, Vest- og Sønderjylland til forlystelsesparken i Billund.
  - Der er tale om familier, som eller ikke ville have mulighed for en sådan udflugt, fortæller leder for Frelsens Hær i Esbjerg, Kirsten Rasmussen.
  
  Har brug for god oplevelse
  De er børn og familier, der har fået julehjælp fra Frelsens Hær, og som har stærkt brug for at få en oplevelse, som de ellers ikke har råd til.
  Udover gratis indgang til Legoland får familierne også maden betalt.
  
  Feriefond betaler 
  Det er Arbejdsmarkedets Feriefond, der betaler udgifterne til familieturen, fordi Frelsens Hær har givet betrængte familier et lyspunkt i en hverdag, som ellers er præget af økonomisk smalhans.
  